Freskas
Freskas (port. Rio Fresco 'gaivioji upė') – upė Brazilijoje, Paros valstijoje; dešinysis Šingu intakas (Amazonės baseinas). Prasideda Matauno kalnuose valstijos pietuose, Kajapų indėnų teritorijoje. Teka į šiaurę, šiaurės vakarus Brazilijos plokščiakalnį. Vaga labai vingiuota. Įteka į Šingu ties San Felis do Šingu miestu. Didžiausias intakas – Riozinjas (kairysis). Baseinas retai apgyvendintas, daugiausia indėnų. Beveik visas baseinas patenka į Kajapų indėnų teritoriją.